Source: http://docplayer.fi/1266271-Jyvaskyla-kirkkopuisto.html
Timestamp: 2017-12-15 02:35:04+00:00
Document Index: 11056025

Matched Legal Cases: ['kko ', 'kko ', 'kko ', 'kko ', 'kko ', 'kko ']

JYVÄSKYLÄ Kirkkopuisto - PDF
Download "JYVÄSKYLÄ Kirkkopuisto"
1 JYVÄSKYLÄ Kirkkopuisto ASEMAKAAVAN SELOSTUS, kaavatunnus 01:160 1 PERUS- JA TUNNISTETIEDOT 1.1 Tunnistetiedot Kaavan otsikko: Asemakaavan muutos 1. kaupunginosan katu- ja puistoalueille (Kirkkopuisto) Kaava-alueen sijainti: Kaupungin ydinkeskustassa, Kauppakadun, Kilpisenkadun, Vapaudenkadun ja Gummeruksenkadun välisellä alueella. Kaavan päiväys: Kaavan laatija: Ilona Sassi, puh. (014) ja , osoite: Jyväskylän kaupunki, Kaupunkisuunnitteluosasto, PL 233, Jyväskylä, Kaavan vireilletulosta ilmoittamisen päivämäärä: Kaupunkisuunnittelulautakunnan hyväksymispäivä: (luonnoksen hyväksyminen kuultavaksi), (ehdotuksen hyväksyminen) Kaupunginhallituksen hyväksymispäivä: Kaupunginvaltuuston hyväksymispäivä:
2 2 1.2 Kaavan tarkoitus Asemakaavan muutoksen yhtenä tarkoituksena on ajanmukaistaa Kirkkopuiston vanhentunut vuoden 1910 kaava ja määritellä Kirkkopuiston ja siellä olevien rakennusten asemakaavallinen suojelu. Kirkko, kioskirakennus ja kytkinasema on tarkoitus merkitä suojeltaviksi rakennuksiksi. Lisäksi Kirkkopuiston kioskin laajentaminen ravintolaksi on tarkoitus mahdollistaa kaavamuutoksella. Lisäksi Paraatiaukion ja Vapaudenkadun alle, maanalaisiin tiloihin on tarkoitus mahdollistaa pysäköintilaitoksen sijoittaminen keskustan ja Kirkkopuiston lähialueiden pysäköintitarpeen hoitamiseksi. Kirkkopuisto ympäristöineen on valtakunnallisesti merkittävä rakennettu kulttuuriympäristö. Se on mainittu sekä maakuntavaltuuston hyväksymässä maakuntakaavassa että vuonna 1993 julkaistussa, Museoviraston ja ympäristöministeriön laatimassa valtakunnallisesti merkittävien rakennettujen kulttuuriympäristöjen inventointiluettelossa. Museovirasto on ajanmukaistanut ja tarkistanut kohdevalikoimaa vastaamaan lain mukaisia valtakunnallisia alueidenkäyttötavoitteita ja on pyytänyt Jyväskylän kohteista kaupungin lausuntoa syksyllä 2007 ja joistakin kohteista toisella lausuntokierroksella keväällä Lausuntojen jälkeen kohteet on tarkoitus hyväksyä virallisesti. Kohteiden kaavoituksessa on tarkoitus vaalia alueen historiallisten ominaispiirteiden säilymistä. 2 LÄHTÖKOHDAT 2.1 Selvitys suunnittelualueen oloista Alueen yleiskuvaus, rakennettu ympäristö Alue kuuluu Jyväskylän ydinkeskustaan. Kirkkopuisto on keskustassa sijaitseva korttelin kokoinen keskuspuisto. Puistossa sijaitsee kaupunginkirkko, kioski ja vanha kytkinasema sekä muistomerkkejä. Kirkkopuiston ympäristön kerrostalokokonaisuus muodostaa rakennetut kehykset valtakunnallisesti arvokkaalle Jyväskylän kaupunginkirkon ympäristölle, kaupungin keskuspuistolle. Ympäröivät rakennukset ovat eri-ikäisiä asuin- ja liikekerrostaloja. Vapaudenkadun ja Kilpisenkadun kulmassa on tyhjä tontin osa, jolle on tarkoitus rakentaa liikekerrostalo, jossa ylemmissä kerroksissa sallitaan asuminen. Samalla on tarkoitus peruskorjata suojeltu, heikkokuntoinen entinen suojeluskuntatalo, nk. Valtiontalo Maanomistus Kaavamuutosalue rakennuksineen on kaupungin omistuksessa muutoin paitsi kirkkorakennuksen omistaa Jyväskylän kaupunkiseurakunta. 2.2 Suunnittelutilanne Kaava-aluetta koskevat suunnitelmat, päätökset ja selvitykset Keski-Suomen vahvistetussa seutukaavassa alue on keskustatoimintojen aluetta, samoin maakuntakaavaehdotuksessa.
3 3 Maakuntakaavassa Kirkkopuisto ympäristöineen on merkitty valtakunnallisesti arvokkaaksi kulttuurihistorialliseksi rakennetuksi ympäristöksi tekstillä: Alue on Jyväskylän ruutukaava-alueen keskeinen aukiosommitelma; merkittävä osa Jyväskylän kaupunkikuvaa. Keskipisteenä on Jyväskylän kaupunkiseurakunnan kirkko (rak ). Puistoaluetta kehystävät useat eri vuosikymmenillä rakennetut rakennukset. Alueen asemakaavat on hyväksytty ja Kirkkopuiston asemakaava vuodelta 1910 on tulkinnanvarainen ja vanhentunut. Siinä on osittain vihreää puistoa ja istutuksia ja osittein valkoiseksi jätettyä aluetta, jota ei ole merkintöjen selityksissä. Kaupunginvaltuusto on hyväksynyt SRV Oy:n kanssa tonttia koskevan esisopimuksen, jonka yhtenä edellytyksenä on Kirkkopuiston eteläsivulle sijoittuvan maanalaisen pysäköintilaitoksen, nk. P-Paraatin toteutus. Tontin pysäköinti on tarkoitus sijoittaa mainittuun pysäköintilaitokseen. Kaupunginkirkon suunnitteli arkkitehti Ludvig Isak Lindqvist ja se valmistui vuonna Kirkko suunniteltiin goottilaiseen tyyliin. tyylipiirteet näkyivät tiilikirkon koristeellisissa yksityiskohdissa mm. räystään alustan kuviollisessa muurauksessa, ikkunoiden ja ovien kaariaukoissa, pitkäkirkon päätytornin ruusuikkunassa ja kuoripäädyssä. Vuonna 1924 uudistettiin sisätilojen ilmettä. Kirkkosalin ikkunoihin vaihdettiin lasit, kattoon maalattiin tähtiä ja kuorin holvattu katto koristeltiin vahvoin koristemaalauksin. Lisäksi kirkon kuorin ikkunoihin laitettiin lasimaalaukset. Kirkon viimeisin peruskorjaus oli , jolloin kirkon perustuksia vahvistettiin. Ulkoasultaan kirkko on pysynyt lähes alkuperäisenä. Kirkkopuiston kioski on vuodelta 1954 ja sen on suunnitellut arkkitehti Toimi Hämäläinen. Alueella sijaitsee myös arkkitehti Kerttu Tammisen suunnittelema ja vuonna 1931 rakennettu kytkinasema. Molemmat merkitään suojeltavaksi asemakaavassa. Jyväskylän Kirkkopuiston peruskorjauksen suunnittelukilpailu ratkesi vuonna 1999 ja sen pohjalta tehty yleissuunnitelma valmistui alkuvuodesta Rakennussuunnitelmat valmistuivat ns. vihreän ruudun osalta keväällä 2000 ja kyseisen osan rakentaminen toteutettiin Kilpisenkadun puoleinen osa suunniteltiin kulttuuritoriksi tilanteessa, jossa toiselle puolelle katua oli arkkitehtikilpailun ja kaavan mukaan tulossa musiikki- ja taidekeskus. Tulevassa puiston yleissuunnitelman muutoksessa Kilpisenkadun ja Vapaudenkadun puoleiset puiston osat suunnitellaan uudelleen. Nk. Paraatiaukion ja Vapaudenkadun alle sijoittuvaksi esitetyn pysäköintilaitoksen sekä sen ajoramppien, ilmanvaihtolaitteiden ja porrashuoneiden suunnittelua on tarkennettu kaavoituksen aikana. Ulosajorampin parhaaksi paikaksi on todettu kiinteistöjen ja 9 edusta Vapaudenkadulla, Kirkkopuistosta lounaaseen. Pysäköintilaitoksen osalta on tehty rakennettavuusselvitys (liite), jossa selvitettiin pysäköintilaitoksen vaikutusta pohjaveteen ja läheisten rakennusten perustuksiin. Sen pohjalta todettiin, että kolmannen maanalaisen kerroksen rakentamiseen liittyy niin paljon teknisiä riskejä rakenteille sekä ympäröiville rakennuksille pohjaveden pinnan korkeudesta johtuen, että sen rakentamista ei pidetä suositeltavana. Kaupungintalon perustusten turvaamiseksi on pysäköintilaitosta käännetty hieman etäämmäksi perustuksista. Kaupungintalon perustuksia on vahvistettava ja Gummeruksenkatu 5 kiinteistön perustuksia on varauduttava vahvistamaan tai alentamaan pysäköintitalon poistumistien tunnelin sijaitessa nykyisten perustusten alapuolella. Pysäköintilaitokseen liittyen on kaavan yhteydessä tehty keskustan pysäköintitarkastelu. (liite) Kirkkopuiston kioskin tulevaa käyttöä ja laajentamista ja sen soveltumista Kirkkopuistoon on selvitetty kaavoituksen aikana havainnollistavin näkymäkuvin. Keski-Suomen museon edustaja on ollut mukana kaavoitustyössä ja Museoviraston edustajien kanssa on neuvoteltu kaavoituksen aikana.
4 4 3 ASEMAKAAVAN SUUNNITTELUVAIHEET 3.1 Suunnittelun käynnistäminen ja sitä koskevat päätökset Alueen kaavan muuttaminen on vuosien kaavoitusohjelmassa Valtiontalon kaavan yhteydessä. Kirkkopuiston kaava viedään kuitenkin erillisenä kaavana, koska Valtiontalon kaavoitus saattaa viivästyä hankkeeseen liittyvien neuvottelujen johdosta. 3.2 Osallistuminen ja yhteistyö Osalliset Alueen ja lähiympäristön maanomistajat Rakennusvalvontaosasto Tonttiosasto Katu- ja puisto-osasto Ympäristöosasto Tilapalvelu Museovirasto Keski-Suomen museo Keski-Suomen Pelastuslaitos Jyväskylän kaupunkiseurakunta Jyväskylän Energia Oy / vesi Jyväskylän Energia Oy / kaukolämpö JE Siirto Oy Elisa Oyj TeliaSonera Finland Oyj Jyväs-Parkki Oy Keski-Suomen ympäristökeskus Vireilletulo Vireilletulosta on ilmoitettu Jyväskylän tiedotuslehdessä yhdessä Valtiontalon kaavoituksen kanssa Osallistuminen ja vuorovaikutusmenettelyt Kaavaluonnos pidetään luonnosvaiheen kuulemista varten nähtävillä marraskuussa Nähtävillä olosta ilmoitettiin kirjeitse nimetyille osallisille sekä kuulutuksella Keskisuomalaisessa. Kaava-alueeseen sisältyvän maanalaisen pysäköintilaitoksen suunnittelun edetessä on suunnitelman muutoksista tiedotettu kiinteistöille ja 9, joiden edustalle paikoituksen ulosajo on sijoittumassa. Asemakaavan ja siihen liittyvien suunnitelmien ja selvitysten esittelemiseksi pidettiin yleisötilaisuus kaupunginkirjastolla Tilaisuuden jälkeen annettiin tilaisuus kommentoida kaavaluonnosta saakka. Kaavamuutokseen liittyvää aineistoa on nähtävissä internetissä.
5 5 4 ASEMAKAAVAN KUVAUS 4.1 Kaavan keskeinen sisältö Kaavamuutosluonnos on valmisteltu lähtötietojen, suunnitelmien ja neuvottelujen pohjalta. Asemakaavan muutoksessa Kirkkopuisto on merkitty puistoksi (VP/s) tekstillä Puisto, joka on historiallisesti, kulttuurihistoriallisesti, rakennustaiteellisesti ja kaupunkikuvallisesti arvokas. Tällä alueella suojeltaviksi määrättyjä rakennuksia tai portaita, muistomerkkejä, puurivejä ja kiveyksiä ei saa muuttaa, purkaa tai hävittää, niin että kohteen tai sen ympäristön rakennustaiteellinen tai kulttuurihistoriallinen arvo vähenee. Alueelle rakennettavan maanalaisen pysäköintilaitoksen maanpäällisten rakenteiden soveltuvuuteen valtakunnallisesti arvokkaaseen rakennettuun ympäristöön on kiinnitettävä erityistä huomiota. Alueella tehtävistä muutoksista on kuultava museoviranomaisia. (Kursivoitu teksti on lisätty julkisen nähtävillä olon jälkeen.) Kirkkopuiston rakennuksille on merkitty rakennusalat puistoon, mutta ei omia tontteja. Kirkko on merkitty suojelluksi kirkolliseksi rakennukseksi. Rakennusoikeudeksi on merkitty toteutetun mukaisesti 620 k-m2. Ennen vuotta 1917 rakennettu evankelisluterilainen kirkollinen rakennus on kirkkolain perusteella suojeltu. Kun asemakaava-alueella sijaitsee kirkkolailla suojeltuja rakennuksia, suojelu osoitetaan kaavassa. Kirkko on rakennettu vuosina Kioski ja kytkinasema on merkitty suojelluiksi rakennuksiksi, jotka kuuluvat kaupunkikuvallisena osana Kirkkopuiston rakennettuun kulttuuriympäristöön. Kioskin laajentaminen kahvilaksi tai ravintolaksi on mahdollista. Laajennusosa on hieman irti nykyisestä kioskista, mutta ne on mahdollista yhdistää toisiinsa esim. lasisella liitososalla. Rakennusoikeutta laajennukselle on merkitty 150 k-m2. (Julkisen nähtävillä olon jälkeen laajennuksen rakennusoikeus pienennettiin135 k-m2:iin.) Puiston nimeksi on kaavaan merkitty Kirkkopuisto. Nk. Paraatiaukion ja Vapaudenkadun alle kaava sallii maanalaisen, kaksikerroksisen yleisen pysäköintilaitoksen rakentamisen. Sinne sisäänajo on merkitty ohjeellisena Vapaudenkadulta, teatterin kohdalta ja ulosajo Vapaudenkadulle, kiinteistöjen ja 9 viereen. Pysäköintilaitoksen porrashuoneet on merkitty ohjeellisina rakennusaloina. Sijainti ja ulkoasu täsmentyvät tarkemmassa suunnittelussa. Kaavassa on määräyksiä, että sisään- ja ulosajoramppien sekä porrashuoneiden ja ilmastointikanavien maanpäällisten rakenteiden sopeutumiseen Kirkkopuiston alueelle on kiinnitettävä erityistä huomiota. (Julkisen nähtävillä olon jälkeen on lisätty määräys, että ajoluiskan päälle ei saa rakentaa katosta.) Pysäköintilaitoksen yleissuunnittelu on edennyt ja tarkentunut rinnan kaavoituksen kanssa. Sisäänajon parhaaksi vaihtoehdoksi on suunnitelmissa todettu Vapaudenkatu, teatteria vastapäätä. Ulosajon eri vaihtoehtoja on tutkittu mm. Vapaudenkadulle sisäänajon yhteyteen, Gummeruksenkadulle kaupungintalon viereen ja Kirkkopuiston viereen sekä Vapaudenkadulle Gummeruksenkadun risteyksestä hieman kirjastolle päin. Viimeksi mainittu vaihtoehto on vähiten Kirkkopuiston valtakunnallisesti arvokasta rakennettua kulttuuriympäristöä haittaava. Tällä sisään- ja ulosajovaihtoehdolla pysäköintitalo on arvioitu käyttömukavuudeltaan parhaaksi, koska rampit ovat suoria ja helppoja ajaa. Vapaudenkadun ulosajovaihtoehto mahdollistaa sujuvan jatkoliikennöinnin seuraavan, Cygnaeuksenkadun liikennevaloristeyksen kautta eri puolille kaupunkia. Hannikaisenkadun liikennemäärä on noin ajoneuvoa vuorokaudessa ja Vapaudenkadun noin 3300 ajoneuvoa vuorokaudessa välillä Kilpisenkatu-Vaasankatu. Palautteen esittämä vaihtoehto kaupungintalon viereen sijoittuvaan ulosajosta mahdollistaisi ajon ainoastaan Hannikaisenkadun risteykseen, joka jo nyt on liikenneturvallisuudeltaan heikko ja liiken-
6 6 teellisesti erittäin kuormitettu. Lisäksi Gummeruksenkatu on jyrkkyytensä vuoksi vaarallinen liukkailla keleillä, joten sen liikennemääriä ei ole syytä lisätä. Pysäköintilaitoksen ajorampit on tarkoitus toteuttaa lämmitettyinä ja maanpinnalla näkyviltä osiltaan kevytrakenteisina ja katoksettomana. Hyvin matala umpinainen alaosa ja läpinäkyvä suojakaide aiheuttavat erittäin vähäisen kaupunkikuvallisen haitan eivätkä peitä näkymiä. Asemakaavaa laadittaessa on otettu huomioon suunnitteilla oleva kiinteistöjärjestelmän muutos, joka mahdollistaisi kolmiulotteisen (3D) kiinteistön muodostamisen. Tällä järjestelyllä olisi merkitystä erityisesti maanalaisen pysäköintilaitoksen tarkoituksenmukaisiin omistus- ja hallintasuhteisiin. Osa maanalaisen pysäköintilaitoksen tiloista (ma/lpy) sijoittuu puiston alle ja osa katualueen alle. Sisäänja ulosajorampit on merkitty karttaan ohjeellisin aluerajauksin, sisäänajo on osin puistoalueella ja osin katualueella ja ulosajo katualueella. Kilpisenkadun puoleinen osa puistosta on merkitty ra -rajauksella, jonka alueelle saa sijoittaa puiston toimintaan liittyviä pienikokoisia rakennuksia sekä rakennelmia ja rakenteita. Niiden soveltuvuuteen Kirkkopuiston ympäristöön on kiinnitettävä erityistä huomiota. Tällaisia ovat esimerkiksi esiintymislava tai puhujakoroke, teline tai rakennelma vaihtuvalle taiteelle, videotaulu yms. rakennelmat, joita puiston aktiivisen käytön lisäämiseksi on tarkoituksenmukaista rakentaa. 4.2 Mielipiteet ja niiden huomioonottaminen Kaavamuutosluonnos oli maankäyttö- ja rakennuslain 62 :n sekä asetuksen 30 :n määräysten mukaisesti nähtävillä Kirkkopuiston yleissuunnittelu ja yleisen pysäköintilaitoksen suunnittelu ovat edenneet rinnan asemakaavoituksen kanssa. Niiden yhteydessä on tutkittu rakentamisen vaikutusta ympäristöön, pohjaveteen ja lähiympäristön rakennusten perustuksiin. Pysäköintilaitoksen ulosajorampin parhaaksi ratkaisuksi on vaihtoehtotarkastelujen jälkeen todettu Vapaudenkatu, Kirkkopuiston kulmasta kirjastolle päin. Keski-Suomen museo on ollut mukana suunnittelussa ja museovirastolle on esitelty suunnitelmia Kaavamääräyksiä tarkistettiin museoviraston kanssa käydyn neuvottelun jälkeen. Tarkistetusta kaavaluonnoksesta lausunnon tai palautetta antoivat Keski-Suomen museo ja Asunto Oy Jyväs-Sampsa ja Asunto Oy Jkl:n Vapaudenkatu 43 A. Muita kirjallisia huomautuksia tuli kaksi kappaletta ja puhelimitse on kyselty mm. rakentamisen vaikutuksista lähistön rakennusten perustuksiin. Tarkistettua kaavamuutosluonnosta esiteltiin yleisötilaisuudessa ja siellä suurimpana huolenaiheena oli ulosajorampin vaikutus viereisiin kiinteistöihin ja kevytliikenteen sujumiseen ja turvallisuuteen sekä pysäköintilaitoksen maanpäällisten rakenteiden soveltuminen Kirkkopuistoon. Keski-Suomen museo ilmoitti lausunnossaan, että Kirkkopuiston asemakaavaluonnoksesta on käyty neuvottelu Helsingissä Museoviraston, Keski-Suomen museon ja Jyväskylän kaupungin kaupunkisuunnitteluosaston kesken. Kirkkopuiston asemakaavaluonnoksessa on otettu huomioon neuvottelussa esille tulleet suojeluun liittyvät näkökohdat. Keski-Suomen museolla ei ole huomautettavaa Kirkkopuiston asemakaavaluonnokseen. Keski-Suomen ympäristökeskus lausui, että Kirkkopuiston kaavaluonnoksessa ja siihen liittyvissä kaavamääräyksissä on riittävällä tavalla huomioitu Jyväskylän kaupunkikirkon ympäristön valtakunnallisesti merkittävät arvot. Maanalaisen pysäköintilaitoksen sisäänkäynnin ulkoasuun ja sen sopeutumiseen ympäristöön tulee kiinnittää erityistä huomiota. Vastine
7 7 Maanalaisen pysäköintilaitoksen sisään- ja uloskäyntien, ajoluiskien, porrashuoneiden ja ilmanvaihtokonehuoneiden suunnittelussa on etsitty ratkaisuja, joissa rakenteet mahdollisimman vähän haittaavat Kirkkopuiston valtakunnallisesti merkittävää kulttuuriympäristöä. Kaavaan on lisätty maanalaista pysäköintilaitosta koskevia määräyksiä, jotka määräävät, että yleisen pysäköintilaitoksen tarvitsemien maanpäällisten rakenteiden soveltuvuuteen Kirkkopuiston ympäristöön on kiinnitettävä erityistä huomiota. JE Siirto Oy esitti, että asemakaavaan merkitään Kirkkopuistossa oleville kaapeleille ja putkille maanalaisen johdon rasitteet sekä alueella oleville muuntamolle merkittäisiin 10mx10m rakennusala ja kytkinasemalle 20mx20m rakennusala yhdyskuntateknistä huoltoa palvelevia rakennuksia ja laitteita varten. Lisäksi JE Siirto Oy ilmoittaa, että osa alueella olevista kaapeleista ja viestiputkista vaatii suojausta ja siirtoja ja näistä aiheutuvista kustannuksista vastaa aiheuttaja. Vastine Puistoalue on yleistä aluetta eikä sellaisille yleensä laiteta maanalaisten johtojen rasitteita kaavoihin. Muuntamolle on lisätty rakennusala sen nykyisen vuokra-alueen rajojen mukaisesti. Kytkinasema on kaavassa merkitty suojeltavaksi rakennukseksi, joten sen rakennusalaa ei ole laajennettu niin suureksi kuin JE Siirto Oy on esittänyt. Jyväskylän Energia Oy:n vesiliiketoimi esitti asemakaavaluonnoksesta seuraavaa: 1) Jyväskylän Energia Oy:n omistama vesijohto on rakennettu Kirkkopuiston Vapaudenkadun puoleiseen reunaan. Vesijohdosta on rakennettu edelleen ainakin kaupungintalon ja kaupunginteatterin kiinteistöjen vesihuoltoliittymät. Vesijohto ja liittymät voidaan teknisesti siirtää rakennushankkeen yhteydessä esimerkiksi suojattuna pysäköintihallin sisälle. 2) Kilpisenkadulla on vesijohto sekä jäte- ja hulevesiviemärit, jotka risteävät maanalaisen tilan kanssa. Nämä laitteet voitaneen rakennushankkeen yhteydessä asentaa nykyistä syvemmälle suojaputkeen siten, että ne alittavat maanalaisen tilan. Käytännössä rakentaminen ulottuu Kilpisenkatua alaspäin niin pitkälle, että siirrettyjen viettoputkien korkeusasema saavuttaa rakennettujen putkien korkeusaseman. 3) Gummeruksenkadulla tilanne on sama kuin Kilpisenkadulla. Kilpisenkadun ja Gummeruksenkadun vesihuoltolinjojen syventäminen saattaa vaikuttaa alentavasti alueen pohjaveden korkeuteen yhdessä pysäköintitalon rakentamisen kanssa. Tällä saattaa olla merkitystä läheisiin kiinteistöihin. Kirkkopuiston hulevesi- ja muut järjestelmät ovat puiston sisäisiä ja niihin vesiliiketoimi ei ota kantaa. Jyväskylän Energia Oy:n omistamien putkien siirrosta aiheutuvista kustannuksista vastaa hankkeeseen ryhtyjä. Vastine Risteävistä putkijohdoista jätevesiviemärit ovat syvimmillään ja osuvat Gummeruksenkadulla pysäköintilaitoksesta tulevaan ajotunneliin ja Kilpisenkadulla Forumin korttelista suunniteltavaan maanalaiseen yhteyskäytävään. Jätevesiviemärit ovat noin 3,5 m syvyydessä maanpinnasta. Gummeruksenkadun kohdalla pohjavesi on tämän hetkisten arvioiden mukaan noin 9 m syvyydessä tai syvemmällä maanpinnasta joten viemärien alentaminen ei ole ongelmallista pohjaveden suhteen. Kilpisenkadun kohdalla pohjavedenpinta on tällä kohtaa 5-5,5 m syvyydessä maanpinnasta. Kaupungin geoteknisen asiantuntijan mukaan tässäkin kohtaa putkijohtojen alentaminen yhdystunnelin alle onnistuu tarvitsematta mennä pohjavedenpinnan alle. Tosin Kilpisenkadun kohdalla ollaan jo hyvin lähellä pohjavedenpintaa. Aivan tarkkaan asiaa ei pysty näin yksipuolisesti tutkimaan, kun rakenteiden korkeusasemaan vaikuttaa koko pysäköintilaitoksen korkeussuhteet.
8 8 JE vesiliiketoimen huolen aihe on oikea, mutta selvitysten perusteella näyttää siltä, että pysäköintilaitoksen tarvitsemat tunnelit olisi mahdollista rakentaa viemäreitä alentamalla ja ilman pohjavettä alentavia ympäristövaikutuksia. Asunto Oy Jyväs-Sampsa ja Asunto Oy Jkl:n Vapaudenkatu 43 A vastustavat maanalaisen pysäköinnin ulosajon sijoitusta heidän kiinteistöjensä eteen, koska ramppi ja sen ulosajo peittävät yhtiöiden pohja- ja ykköskerroksen ikkunoita sijoittumalla noin 4 metrin päähän rakennuksesta. Lisäksi vilkkaassa käytössä oleva pyörätie yhdistetään jalkakäytävään, jonne rappukäytävät avautuvat, mikä aiheuttaa vaaratilanteita. Lisäksi yhtiöiden liittymät muodostuvat vaarallisiksi, mikäli pyörätie poistuu. Kirjaston ja lähitaloyhtiöiden käyttämä lyhytaikainen kadunvarsipysäköinti vähentyy ulosajon kohdalta. Lisäksi liikenteen melu ja päästöt lisääntyvät asuintaloille. Taloyhtiöiden mielestä ajorampit tulisi sijoittaa poikkikaduille Kilpisenkatu ja Gummeruksenkatu hallintokorttelin kohdalle, jolloin purkautuminen autohallista sujuisi länteen ja itään Hannikaisenkatua pitkin. Samalla ajoluiskat sijoittuisivat kaupunkikuvallisesti paremmin eivätkä häiritsisi arvokiinteistöjen näkymiä. Vastine Pysäköintilaitoksen suunnittelu on edennyt ja tarkentunut rinnan kaavoituksen kanssa. Sisäänajon parhaaksi vaihtoehdoksi on suunnitelmissa todettu Vapaudenkatu, teatteria vastapäätä. Ulosajon eri vaihtoehtoja on tutkittu Vapaudenkadulle sisäänajon yhteyteen, Gummeruksenkadulle kaupungintalon viereen ja Kirkkopuiston viereen sekä lisäksi Vapaudenkadulle Gummeruksenkadun risteyksestä hieman kirjastolle päin. Viimeksi mainittu vaihtoehto on todettu vähiten Kirkkopuiston valtakunnallisesti arvokasta rakennettua kulttuuriympäristöä haittaavaksi. Lisäksi tällä ulosajovaihtoehdolla pysäköintitalon käyttö on arvioitu sujuvammaksi ja helpommaksi, koska siinä ei ole kaarevia ramppeja. Tämä ulosajovaihtoehto mahdollistaa sujuvan jatkoliikennöinnin seuraavan liikennevaloristeyksen kautta verrattuna kaupungintalon viereen sijoittuvaan ulosajoon, joka mahdollistaisi ajon ainoastaan Hannikaisenkadun risteykseen, joka jo nyt on vaarallinen. Hannikaisenkadun liikennemäärä on noin ajoneuvoa vuorokaudessa ja Vapaudenkadun noin 3300 ajoneuvoa vuorokaudessa välillä Kilpisenkatu- Vaasankatu. Valoristeykseksikin muutettuna Gummeruksenkadun lisäliikenne haittaisi Hannikaisenkadun liikenteen sujuvuutta. Lisäksi Gummeruksenkadun jyrkkyys lisäisi vaaratilanteita varsinkin talven liukkailla keleillä. Ajorampit on tarkoitus toteuttaa kevytrakenteisina eli hyvin matala umpinainen kaideosa ja läpinäkyvä suojakaide turvaksi sekä lämmitettyinä, joten kaupunkikuvallinen haitta on vähäinen. Kaide ei mataluutensa vuoksi merkittävästi peitä viereisten rakennusten ikkunoita. Jalankulku ja polkupyöräily yhdistettäneen ulosajorampin osalta ja siltä osalta poistuu kadunvarsipysäköinti ja viherkaista. Keskustan alueella on paljon kevytliikenneväyliä, joille on uloskäynti porrashuoneista, eikä niitä koeta merkittävän vaarallisiksi. Joitakin lyhytaikaiseen pysäköintiin tarkoitettuja kadunvarsipysäköintipaikkoja poistuu, mutta viereen rakennettava yleinen pysäköintilaitos korvaa ne. Ulosajorampista aiheutunee hieman lisämelua ja päästöjä, mutta ei merkittävästi. Muiden huomautusten ja yleisötilaisuuden sisältöä Huomautettavaa on pysäköintihallin uloskäynnin sijainnista. Parempana vaihtoehtona esitetään ulostulorampin sijoittamista Gummeruksenkadun alapäähän, kaupungintalon viereen kuin Vapaudenkadun vaihtoehtoa. Vapaudenkadulla ulostuloramppi haittaa kevytliikennettä ja viereisten kerros-
9 9 talojen asukkaita. Gummeruksenkadun ulostulorampilla ei olisi näitä vaikutuksia ja ramppi olisi merkittävästi huomaamattomampi kuin Vapaudenkadun ramppi. Parkkihallista luopumista on esitetty maisemallisista ja ympäristösyistä sekä terveydelle aiheutuvien haittojen vuoksi päästöjen lisääntyessä. Kioskin viereistä laajennusta vastustetaan, koska se estää Kauppakadulta kirkko- ja puistonäkymän. Kioskin laajennuksen soveltuvuutta vanhan osan kylkeen on epäilty, koska se on kooltaan ja tyyliltään niin erilainen. Vastine Ulostuloramppivaihtoehtoja on tarkasteltu edellisessä vastineessa ja todettu, että Vapaudenkadun ulosajovaihtoehto mahdollistaa sujuvan jatkoliikennöinnin seuraavan liikennevaloristeyksen kautta verrattuna kaupungintalon viereen sijoittuvaan ulosajoon, joka mahdollistaisi ajon ainoastaan Hannikaisenkadun risteykseen, joka jo nyt on vaarallinen ja Hannikaisenkadun liikennemäärät ovat merkittävän suuret. Keskustassa on paikoitustilojen lisäystarvetta, jotta keskusta pysyy vetovoimaisena ja elävänä ja palvelutarjonta säilyisi. Keskustan kehittäminen ja lisärakentaminen palvelee ilmastonmuutosta verrattuna siihen, että tuettaisiin ainoastaan keskustan ulkopuolisten kauppakeskusten rakentamista. Kioskin laajennuksen julkisivuja on tarkasteltu nimenomaan Kirkkopuistoon sopimisen ehdoilla ja todettu, että lasipintainen, vanhan kioskin suuntaan puuritilärakenteilla pehmennettynä, sopisi Kirkkopuiston miljööseen. Laajennetun kioskin toivotaan tuovan sopivasti lisää palvelua, viihtyisyyttä ja elävyyttä Kirkkopuistoon ja pitävän sen jopa turvallisempana myös ilta-aikaan kuin se nykyisin osittain koetaan. Luonnosvaiheen kuulemisen jälkeen kaavaan on tehty seuraavia tarkistuksia: - Kirkkopuiston käyttötarkoitusmerkinnän (VP/s) tekstiä on tarkennettu muotoon Puisto, joka on historiallisesti, kulttuurihistoriallisesti, rakennustaiteellisesti ja kaupunkikuvallisesti arvokas. Tällä alueella suojeltaviksi määrättyjä rakennuksia tai portaita, muistomerkkejä, puurivejä ja kiveyksiä ei saa muuttaa, purkaa tai hävittää, niin että kohteen tai sen ympäristön rakennustaiteellinen tai kulttuurihistoriallinen arvo vähenee. Alueelle rakennettavan maanalaisen pysäköintilaitoksen maanpäällisten rakenteiden soveltuvuuteen ympäristöön on kiinnitettävä erityistä huomiota. Alueella tehtävistä muutoksista on kuultava museoviranomaisia. - Määräyksiä maanalaisen pysäköintilaitoksen tarvitsemien maanpäällisten rakenteiden soveltuvuuteen Kirkkopuiston ympäristöön on tarkennettu. - Kirkkopuistossa, Gummeruksenkadun vieressä olevalle puistomuuntamolle on lisätty rakennusala sen nykyisen vuokra-alueen rajojen mukaisesti. - Kaavaan on lisätty ulosajorampille ohjeellinen rakennusala Vapaudenkadulle ja kaava-aluetta on laajennettu tältä osin sekä lisätty maanalainen tila Gummeruksenkadulle. - Pysäköintilaitoksen porrashuoneiden ohjeellisia rakennusaloja on siirretty puiston yleissuunnitelman mukaisille paikoille. - Aukio on merkitty puistoalueeseen kuuluvaksi tapahtuma-aukioksi/puistotoriksi. - Kilpisenkadun maanalaisen tilan aluetta on laajennettu Vapaudenkadun risteykseen saakka Viranomaisyhteistyö Viranomaisneuvottelu kaupungin ja Keski-Suomen ympäristökeskuksen kesken pidettiin
10 10 Neuvottelun jälkeen täydennettiin osallistumis- ja arviointisuunnitelman tekstiä Kirkkopuiston valtakunnallisesti merkittävästä rakennetusta ympäristöstä. Se on mainittu sekä maakuntavaltuuston hyväksymässä maakuntakaavassa että vuonna 1993 tehdyssä valtakunnallisesti arvokkaiden kulttuuriympäristöjen luettelossa. Tämän lisäksi osallistumis- ja arviointisuunnitelmaan lisättiin, että alueella sijaitsee arkkitehti Kerttu Tammisen suunnittelema ja vuonna 1931 rakennettu kytkinasema. Neuvottelussa keskusteltiin pysäköintilaitoksen sijoittumisesta, sisäänajovaihtoehdoista ja liikennevaikutuksista. Heikki Sihvonen toi esille, että alueen nykyisen puuston säilymiseen tulee kiinnittää huomiota laitoksen rakentamisessa. Museoviraston kanssa on käyty neuvottelemassa , koska alue on valtakunnallisesti merkittävä rakennettu kulttuuriympäristö. Neuvottelun johdosta on Kirkkopuiston kaavamääräystä VP/s tarkistettu muotoon Puisto, joka on historiallisesti, kulttuurihistoriallisesti, rakennustaiteellisesti ja kaupunkikuvallisesti arvokas. Tällä alueella suojeltaviksi määrättyjä rakennuksia tai portaita, muistomerkkejä, puurivejä ja kiveyksiä ei saa muuttaa, purkaa tai hävittää, niin että kohteen tai sen ympäristön rakennustaiteellinen tai kulttuurihistoriallinen arvo vähenee. Alueelle rakennettavan maanalaisen pysäköintilaitoksen maanpäällisten rakenteiden soveltuvuuteen valtakunnallisesti arvokkaaseen rakennettuun ympäristöön on kiinnitettävä erityistä huomiota. Alueella tehtävistä muutoksista on kuultava museoviranomaisia. Määräys pohjautuu Helsingin Vanhan kaupungin osan asemakaavamääräyksiin, kuten museovirasto ehdotti. 4.3 Asemakaavan tavoitteet Kaavamuutoksen tavoitteena on Kirkkopuiston alueen ja siellä sijaitsevien rakennusten suojelu. Lisäksi kaavamuutoksen tavoitteena on mahdollistaa maanalaisen yleisen pysäköintilaitoksen rakentaminen nk. Paraatiaukion ja Vapaudenkadun alle. 4.4 Kaavan vaikutukset ja vaikutusarvioinnin tulokset Kaavan arviointityössä on paneuduttu MRA 1 :n mukaisesti vaikutuksiin, joita tässä asemakaavahankkeessa alustavan tarkastelun perusteella ovat vaikutukset rakennettuun kulttuuriympäristöön ja kaupunkikuvaan, vaikutukset ympäröivien rakennusten perustuksiin ja pohjaveteen sekä vaikutukset liikenteeseen. Vaikutukset rakennettuun kulttuuriympäristöön ja kaupunkikuvaan Vaikutukset valtakunnallisesti merkittävään rakennettuun kulttuuriympäristöön ja kaupunkikuvaan on koettu hyvin tärkeäksi ja asiaan on paneuduttu yhteistyössä museoviranomaisten, puistosuunnittelijoiden, pysäköintilaitoksen maanpäällisten osien suunnittelijoiden ja kaupunkisuunnitteluosaston asiantuntijoiden voimin. Vaikutuksia on tutkittu ja arvioitu näkymäkuvin sekä muissa kaupungeissa vastaavista kohteista saadun opin ja kokemuksen kautta. Näkymäkuvissa on tarkasteltu, miltä sisäänajoramppi sekä porrashuoneet ja ilmastointilaitteet Kirkkopuiston reunassa näyttävät. Selvitysten ja neuvottelujen pohjalta Kirkkopuisto on merkitty puistoksi (VP/s) tekstillä Puisto, joka on historiallisesti, kulttuurihistoriallisesti, rakennustaiteellisesti ja kaupunkikuvallisesti arvokas. Tällä alueella suojeltaviksi määrättyjä rakennuksia tai portaita, muistomerkkejä, puurivejä ja kiveyksiä ei saa muuttaa, purkaa tai hävittää, niin että kohteen tai sen ympäristön rakennustaiteellinen tai kulttuurihistoriallinen arvo vähenee. Alueelle rakennettavan maanalaisen pysäköintilaitoksen maanpäällisten rakenteiden soveltuvuuteen valtakunnallisesti arvokkaaseen rakennettuun ympäristöön on kiinnitettävä erityistä huomiota. Alueella tehtävistä muutoksista on kuultava museoviranomaisia. Kioskin havainnekuvissa on tutkittu laajennuksen sovittamista Kirkkopuiston ns. päänäkymäakselien suhteen. Kioskin laajennus ja myös pysäköintilaitoksen rakenteet sijoittuvat kaupunkikuvallisesti toissijaisille alueille, Kirkkopuiston merkittävien näkymäakselien ulkopuolelle. Kioskin laajennusosan